පහතරට සම්ප්‍රදාය ගත් කල එය නැවතත් ගුරුකුලයන් තුනකට බෙදී පැතිර පවතී. අපේ කතාන්දරයේ කපු මහතා මේ ගුරුකුල තුනම නියෝජනය කරමින් ශාන්ති කර්ම කරන්නෙකි. බෙන්තර ගුරුකුලය, මාතර ගුරුකුලය, රයිගම ගුරුකුලය ආදි වශයෙනි. මෙම ගුරුකුල තුනෙහිද ශාන්තිකර්ම පැවැත්වීමේදී එක් එක් ගුරුකුලවලට අයත් ආවේණික විශේෂතා ලක්ෂණ පවතී. එයිනුත් බෙන්තර සහ මාතර යන ගුරුකුල දෙකෙහි සන්නිය යකුම, රට යකුම, සූනියම් ශාන්තිකර්මය විශේෂ තැනක් හිමිකරගන්නා අතර රයිගම සම්ප්‍රදායේ එම ශාන්තිකර්ම පැවතුණත් විශේෂ ස්ථානයක් හිමිවන්නේ මඩු ශාන්තිකර්මය සඳහා ය. යකුන් උදෙසා කරන ශාන්තිකර්මවලදී කළු යකා, රීරි යකා, තොට යකා, අභිමානා, සන්නි යකා ආදී යකුන්ගෙන් භූත භය සහ ඇල්ම බැල්ම දුරුකර ශාන්තියක් ළඟාකර ගැනීම සඳහා මෙම ශාන්තිකර්ම පවත්වන අතර මෙහිදී සූනියම් යකා පිළිබඳව විශේෂ අවධානයක් යොමුකළ යුතුය.
මඩු ශාන්තිකර්මය සඳහා විශේෂ ස්‍ථානයක් හිමි වන්නේ කුමන සම්ප්‍රදායේ ද?
රයිගම සම්ප්‍රදායේ